cyanic-selkie/wikianc huggingface dataset:
உள்ளடக்க அட்டவணை
thumb|200px|left|அத்தியாயங்கள் மட்டத்தில் மட்டும் பட்டியல் இடப்பட்டிருக்கும் உள்ளடக்கப் பக்கம் ஒன்று. உள்ளடக்கம் நீளம் குறைவாக இருக்கவேண்டின் அத்தியாயங்களின் தலைப்புக்களை அதாவது முதல் மட்டத் தலைப்புக்களை மட்டும் பட்டியல் இடலாம். அத்தியாயம் ஒவ்வொன்றும் நீளமாக இருந்து அது பல பிரிவுகளைக் கொண்டிருப்பின் இந்த இரண்டாம் மட்டத் தலைப்புக்களையும் உள்ளடக்கத்தில் பட்டியல் இடுவது நூலில் என்னென்ன விடயங்கள் கையாளப்பட்டு உள்ளன என்பதை அறிந்து கொள்வதற்கு இலகுவாக இருக்கும். பிரிவுகளுக்கும் பல துணைப் பிரிவுகள் இருந்து அவையும் முக்கியத்துவம் வாய்ந்தவையாக இருப்பின் அவற்றையும் பட்டியலில் சேர்த்துக்கொள்வது உண்டு. எனினும், உள்ளடக்கங்கள் நீளமாக இருப்பது வசதியாக இருக்காது. இதனால், பல அத்தியாயங்கள், பிரிவுகள், துணைப்பிரிவுகள் என்பவற்றைக் கொண்ட நூல்கள், ஆவணங்கள் முதலியவற்றில் உள்ளடக்கத்தின் நீளத்தைக் குறைப்பதற்காக, ஒரு மட்டத் தலைப்புக்களைப் பட்டியல் இடுவதோடு நிறுத்திக் கொள்வது உண்டு.
தகவல்களைத் தெரிந்து கொள்வதை இலகு ஆக்குவதற்காகச் சில எழுத்துமுறைக் கையேடுகள் உள்ளடக்கம் மூன்று பக்க நீளத்துக்குக் குறைவாக இருப்பது நல்லது எனப் பரிந்துரை செய்கின்றன.
அமைவிடம்
thumb|250px|இரண்டு மட்டத் தலைப்புக்களைப் பட்டியலிடும் உள்ளடக்கம். ஒரு மட்டத்துக்கு மட்டுமே பக்கங்கள் குறிப்பிடப்பட்டிருக்கின்றன. நூல்களில், உள்ளடக்கம் பொதுவாக, குறைத் தலைப்புப் பக்கம், முன்படப்பக்கம், தலைப்புப் பக்கம், பதிப்பு அறிவிப்பு உரித்தாக்கம், அணிந்துரை, என்பவற்றுக்குப் பின்னர் வைக்கப்படுகின்றது. படிமங்கள், அட்டவணைகள் ஆகியவற்றின் பட்டியல்கள், முன்னுரை போன்றவை இதன் பின்னர் வைக்கப்படுகின்றன.
தரங்கா கோகோய்
மேற்கோள்கள்
பகுப்பு:வாழும் நபர்கள் பகுப்பு:அசாமிய அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள்
மலாயா தேசிய விடுதலை இராணுவம்
மலாயா தேசிய விடுதலை இராணுவம் (ஆங்கிலம்: Malayan National Liberation Army (MNLA) அல்லது (Malayan Races Liberation Army); மலாய்: Tentera Pembebasan Rakyat Malaya; சீனம்: 马来亚民族解放军) என்பது 1949-ஆம் ஆண்டு பிப்ரவரி 1-ஆம் தேதி மலாயாவில் உருவாக்கப்பட்ட ஒரு கம்யூனிச கெரில்லா இராணுவம் ஆகும். 1989-ஆம் ஆண்டு வரையில் மலேசியாவில் இயங்கி வந்தது.
இந்த இராணுவ அமைப்பு இரண்டாம் உலகப் போரின் போது மலாயாவை ஆக்கிரமித்த சப்பானியர்களுக்கு எதிராக முயற்சிகளை மேற்கொண்ட தன்னார்வ இராணுவ அமைப்பாகவும் செயல்பட்டது..
மலாயா அவசரகாலத்தின் (1948-1960) (Malayan Emergency) போது ஐக்கிய இராச்சியத்திடம் இருந்து மலாயா விடுதலை (Malayan Independence) பெறுவதற்காக தேசிய விடுதலைப் போரை நடத்தியது. பின்னர், இதே இராணுவ அமைப்பு, மலேசிய அரசாங்கத்திற்கு எதிராக மலேசியாவில் கம்யூனிச கிளர்ச்சி (1968 - 1989) எனும் கம்யூனிச கிளர்ச்சியிலும் ஈடுபட்டது.
பொது
இரண்டாம் உலகப் போரின் போது மலாயாவை ஆக்கிரமித்த சப்பானியர்களுக்கு எதிராகப் போராடியதற்காக; இந்த இராணுவத்தின் தலைவர் சின் பெங்கிற்கு (Chin Peng) பிரித்தானிய பேரரசு விருது (Order of the British Empire) (OBE) எனும் உயரிய விருது வழங்கப்பட்டது. பின்னர் மீட்டுக் கொள்ளப்பட்டது.
மலாயா தேசிய விடுதலை இராணுவம் என்பது மலாயா கம்யூனிஸ்டு கட்சியின் போர்ப் படை ஆகும். மலாயா காலனித்துவ பிரித்தானியர்கள், மலாயா கம்யூனிஸ்டு கட்சியின் மீது தொடுத்த போர்க் காலத்தை மலாயா அவசரகாலம் என்று அழைத்தனர். ஆனால், மலாயா தேசிய விடுதலை இராணுவத்தினர் அந்தக் காலக் கட்டத்தை பிரித்தானிய எதிர்ப்பு தேசிய விடுதலைப் போர் (Anti–British National Liberation War) என்று அழைத்தனர்.
மலாயா மக்களின் சப்பானிய எதிர்ப்பு இராணுவம்
சப்பானியர்கள் மலாயாவை ஆட்சி செய்த போது, மலாயா கம்யூனிஸ்டு கட்சி சப்பானியர்களை எதிர்த்து கொரில்லா போர் முறையில் களம் இறங்கியது. அப்போது அந்த இராணுவத்தின் பெயர் மலாயா மக்களின் சப்பானிய எதிர்ப்பு இராணுவம் (Malayan Peoples' Anti-Japanese Army) (MPAJA). இதற்கு முன்னர் மலாயா கம்யூனிஸ்டு கட்சியும் மலாயா தேசிய விடுதலை இராணுவமும், பிரித்தானியர்களால் தடை செய்யப்பட்டு இருந்தன.
மலாயா தேசிய விடுதலை இராணுவம் மீதான தடை அகற்றப் பட்டதும், புதிதாக உருவான மலாயா மக்களின் சப்பானிய எதிர்ப்பு இராணுவத்தினருக்கு பிரித்தானியர்கள் ஆயுதங்களை வழங்கினார்கள்; சப்பானியர்களை எதிர்க்கச் செய்தார்கள். அத்துடன் மலாயா கம்யூனிஸ்டு கட்சியினருக்கு பிரித்தானியர்கள் இரகசியமான முறையில் இராணுவப் பயிற்சிகளையும்; நிதியுதவிகளையும் வழங்கி வந்தார்கள்
இரண்டாம் உலகப் போர் முடிவு அடைந்ததும்; மலாயா மக்களின் சப்பானிய எதிர்ப்பு இராணுவத்தினரிடம் வழங்கப்பட்ட ஆயுதங்ளை மீண்டும் பிரித்தானியரிடமே ஒப்படைக்குமாறு பிரித்தானிய மலாயா அரசாங்கம் கட்டளையிட்டது. இருப்பினும் அந்த ஆயுதங்களில் பெருவாரியான ஆயுதங்கள் திருப்பி ஒப்படைக்கப்படவில்லை. மலாயா மக்களின் சப்பானிய எதிர்ப்பு இராணுவமே வைத்துக் கொண்டது. பின்னர், அதே ஆயுதங்கள்தான் பிரித்தானியர்களுக்கு எதிராகவும் பயன்படுத்தப் பட்டன.
சுங்கை சிப்புட் தாக்குதல்
1948 சூன் 16-ஆம் தேதி, மலாயா மக்களின் சப்பானிய எதிர்ப்பு இராணுவத்தை சேர்ந்த 12 பேர் கொண்ட குழுவினர்; பேராக், சுங்கை சிப்புட்டில் மூன்று பிரித்தானிய தோட்ட நிர்வாகிகளைச் சுட்டுக் கொன்றனர். மலாயாவை ஆட்சி செய்து வந்த பிரித்தானியர்களை நிலை தடுமாறச் செய்தது.
அந்தக் கொலைகளுக்கு பதிலடி கொடுக்கும் நோக்கத்தில், பிரித்தானிய காலனித்துவ அதிகாரிகள் அவசர நடவடிக்கைகளை மேற்கொண்டனர். இடதுசாரிக் கட்சிகள் சட்டவிரோதமாக்கப் பட்டன; தொழிற்சங்க ஆர்வலர்கள் மற்றும் கம்யூனிச ஆதரவாளர்கள் கைது செய்யப்பட்டனர்.
பிரித்தானிய மலாயா அரசாங்கத்தின் கட்டுப்பாடுகள்
மேலும் தொழிற்சங்க நடவடிக்கைகளைக் கட்டுப்படுத்தும் முயற்சியில்; உள்நாட்டில் பிறக்காத முக்கிய கம்யூனிஸ்டு தலைவர்களை வெளியேற்றுவது உள்ளிட்ட கட்டுப்பாடுகளைப் பிரித்தானிய அரசாங்கம் பயன்படுத்தியது. இதன் விளைவாக, மலாயா கம்யூனிஸ்டு கட்சி, மலாயாவின் தொழிற்சங்க அமைப்புகளை ஆதரிக்க வன்முறையைப் பயன்படுத்தியது. அதே தீரா பகையாக மாறியது. 1948-இல் ஆயுதமேந்திய கிளர்ச்சியுடன் உச்சக் கட்டத்தை அடைந்தது.
இதன் தொடர்ச்சியாக 1948 சூன் மாதம் மலாயா அவசரகாலம் பிரகடனம் செய்யப்பட்டது. நகரங்களையும் கிராமங்களையும் விட்டு வெளியேறிய மலாயா கம்யூனிஸ்டு கட்சியின் ஆர்வலர்கள் மற்றும் கட்சியின் ஆதரவாளர்கள் (சின் பெங் உட்பட) மலாயா காடுகளில் அடைக்கலம் அடைந்தனர்.
மீண்டும் ஒருங்கிணைந்து, பிரித்தானிய அதிகாரிகளுக்கு எதிராக கெரில்லா போரை நடத்துவதற்காக மலாயா தேசிய விடுதலை இராணுவத்தை (Malayan National Liberation Army) (MNLA) நிறுவினார்கள்.
கெரில்லா போர்
மலாயா தேசிய விடுதலை இராணுவத்தினர் (MNLA) கொரில்லா போர்த் தந்திரங்களைக் கையாண்டனர். மின்நிலையங்கள், நீர்த்தேக்கங்கள் போன்றவற்றைச் சேதம் அடையச் செய்தல், ரப்பர் தோட்டங்களில் தாக்குதல் நடத்துதல், பொது போக்குவரத்திற்கு குந்தகம் விளைவித்தல் போன்றவையே மலாயா தேசிய விடுதலை இராணுவத்தினர் கையாண்ட கொரில்லா போர் தந்திரங்களாகும்.
அப்போது மலாயாவில் 3.12 மில்லியன் சீனர்கள் இருந்தனர். இவர்களில் ஏறக்குறைய 500,000 பேர் மலாயா தேசிய விடுதலை இராணுவத்தினருக்கு ஆதரவாக இருந்தனர். மலாய்க்காரர்களில் சிலரும் இந்தியர்கள் சிலரும் ஆதரவு வழங்கினர்.
சீனர்களின் ஆதரவு
சீனர்களைப் பொறுத்தவரையில் அதிக அளவில் ஆதரவு வழங்கினர். தவிர சிலாங்கூர் மாநிலத்தைச் சேர்ந்த பத்தாங்காலி, களும்பாங், பேராங், பத்து ஆராங், உலு சிலாங்கூர் மாவட்டம், முவாலிம் மாவட்டம்; பேராக் மாநிலத்தைச் சேர்ந்த சிம்மோர், தஞ்சோங் மாலிம், சிலிம் ரிவர், பீடோர், துரோலாக், சுங்கை சிப்புட் போன்ற இடங்களில் வாழ்ந்த இந்தியர்களும் ஓரளவிற்கு ஆதரவுகளை வழங்கி உள்ளனர்.
மார்க்சிய லெனினிச சித்தாந்தங்கள்
மலாயா தேசிய விடுதலை இராணுவத்தினருக்கு ’மின் யுவான்’ (Min Yuen) எனும் பொருளுதவி துணை அமைப்பு இருந்தது. இந்த மின் யுவான் துணை அமைப்பு பொதுமக்களுடன நெருக்கமான தொடர்புகளைக் கொண்டு இருந்தது. மலாயா தேசிய விடுதலை இராணுவத்தினருக்குத் தேவையான உணவு, மருந்துப் பொருட்களை 'மின் யுவான்' வழங்கி வந்தது.
மலாயா தேசிய விடுதலை இராணுவத்தினர் அடர்ந்த காடுகளில் இராணுவ முகாம்களை அமைத்து வைத்திருந்தனர். அந்த முகாம்களில் அவர்களுக்கு மார்க்சிய-லெனினிச சித்தாந்தங்கள் சொல்லித் தரப்பட்டன. இராணுவ போர்ப் பயிற்சிகள் பயிற்றுவிக்கப்பட்டன. தவிர, பொதுமக்களிடம் விநியோகம் செய்யச் சொல்லி அரசியல் செய்தி சுற்றறிகைகளும் வழங்கப்பட்டன.
பிரிக்சு திட்டம்
மலாயா தேசிய விடுதலை இராணுவத்தின் அச்சுறுத்தல்களைச் சமாளிக்க சில முக்கிய நடவடிக்கைகளை பிரித்தானிய மலாயா அரசாங்கம் மேற்கொண்டது. ஈயச் சுரங்கங்கள், ரப்பர் தோட்டங்கள் போன்றவற்றைப் பாதுகாக்கும் முயற்சிகளில் ஈட்டுபட்டது.
பிரிக்ஸ் திட்டம் (Briggs Plan) எனும் ஒரு திட்டத்தையும் அமல் செய்தது. மலாயா தேசிய விடுதலை இராணுவத்னருக்கு பொதுமக்களிடம் இருந்து கிடைக்கும் பொருளுதவிகளைத் துண்டிப்பதுதான் ’பிரிக்சு’ திட்டத்தின் தலையாய நோக்கமாகும். ’பிரிக்சு’ திட்டத்தை உருவாக்கியவர் எரோல்டு பிரிக்ஸ் (General Sir Harold Briggs). இவர் அப்போது மலாயாவின் பிரித்தானிய இராணுவத்தின் நடவடிக்கை இயக்குநராக இருந்தார்.
மலாயா புதுக்கிராமங்கள்
பிரிக்ஸ் திட்டத்தின் கீழ் மலாயா முழுமைக்கும் 450 புதுக்கிராமங்கள் உருவாக்கப் பட்டன. அந்தப் புதுக் கிராமங்களில், பொதுமக்கள் மறுக் குடியேற்றம் செய்யப் பட்டனர்.
இந்தத் திட்டத்தின் கீழ், மலாயாவின் மக்கள் தொகையில் 10% விழுக்காட்டினர்; வலுக்கட்டாயமாக அவர்களின் குடியிருப்பு நிலங்களில் இருந்து, புதுக்கிராமங்கள் என்று அழைக்கப்படும் கட்டுப்பாட்டு முகாம்களுக்கு மாற்றப் பட்டனர். பெரும்பாலான இந்த மறுக் குடியிருப்புகளில் சீன வம்சாவளியினர்தான் மிகுதியாகக் குடி அமர்த்தப்பட்டனர் (400,000 பேர்).
என்றி கர்னி
மலாயா அவசரகாலம் நடைமுறைக்கு வந்து ஒரு மாதத்திற்குள், மலாயாவிற்கான ஐக்கிய இராச்சியத்தின் உயர் ஆணையர் (Britain's High Commissioner in Malaya) எட்வர்ட் ஜென்ட் (Edward Gent) ஒரு விமான விபத்தில் காலமானார். அவருக்குப் பதிலாக சர் என்றி கர்னி (Henry Gurney) என்பவர் பதவி ஏற்றார்.
சர் என்றி கர்னி மலாயா கம்யூனிஸ்டுகளின் சித்தாந்தங்களையும் தீவிரவாதத்தையும் முறியடித்த பெருமைக்கு உரியவர். அவர் மலாயாவில் பல சீர்திருத்தங்களைக் கொண்டு வந்தார். மலாயா கம்யூனிச ஆதரவாளர்களை அழிப்பதில் உறுதிபூண்டு போராடினார்.
ஆனால், மலாயா தேசிய விடுதலை இராணுவத்தினரால் 1951-ஆம் ஆண்டு பிரேசர் மலையில் (Fraser's Hill) சுட்டுக் கொல்லப்பட்டார். சர் என்றி கர்னியின் கல்லறை கோலாலம்பூர் செராஸ் சாலையில் இருக்கிறது.
பரவலான வெறுப்புணர்வு
சர் என்றி கர்னி கொல்லப்பட்ட நிகழ்ச்சி; மலாயா மக்களிடையே, மலாயா தேசிய விடுதலை இராணுவத்தினர் மீது ஒரு பரவலான வெறுப்புணர்வை ஏற்படுத்தியது. ஒரு நாட்டின் உயர் ஆணையருக்கே பாதுகாப்பு இல்லை என்றால் சாதாரண மக்களின் நிலை என்ன எனும் ஒரு கேள்விக்குறி மக்களிடையே தோன்றியது. அதனால், மலாயா கம்யூனிச சித்தாந்தங்களில் பொது மக்கள் அதிருப்தி அடைந்தனர்.
சர் ஹென்றி கர்னியின் பின்னவராக வந்த ஜெரால்ட் டெம்ப்ளர் பல அதிரடி நடவடிக்கைகளில் இறங்கினார். மலாயாவில் வாழும் சீனர்களுக்கு வாக்களிக்கும் உரிமைகளை உடனடியாக வழங்கினார். ’பிரிக்ஸ்’ திட்டத்தையும் தொடர்ந்து செயல்படுத்தினார். மலாயா இராணுவம் எனும் ஒரு புதிய இராணுவப் படையையும் உருவாக்கினார்.
கம்யூனிஸ்டு கொரில்லாக்களைக் கண்டுபிடித்துக் கொடுப்பவர்களுக்கு சன்மானத் தொகையையும் கூட்டி பொதுமக்களை உற்சாகப் படுத்தினார். காவல் துறையின் புலான்ய்வுத் துறையையும் விரிவாக்கம் செய்தார்.
பொது மன்னிப்பு
1955 செப்டம்பர் 8ஆம் தேதி மலாயா கம்யூனிஸ்டுகளுக்கு பொது மன்னிப்பு வழங்கப் படுவதாக மலாயாக் கூட்டரசு அரசாங்கம் அறிவித்தது. இதே போன்ற ஓர் அறிவிப்பை சிங்கப்பூர் அரசாங்கமும் அறிவித்தது. ஆனால், மலாயா தேசிய விடுதலை படையினருடன் எவ்வித பேரமும் பேச முடியாது என்று அப்போதைய மலாயாவின் முதலமைச்சர் துங்கு அப்துல் ரகுமான் அறிவித்தார்.
பாலிங் பேச்சுவார்த்தை
தன்னுடைய நோக்கம் வெற்றி பெறவில்லை என்பதை உணர்ந்த சின் பெங், ஆளும் பிரித்தானிய அரசாங்கத்துடன் பேச்சு வார்த்தைகள் நடத்த அழைப்பு விடுத்தார். அந்தப் பேச்சு வார்த்தை மலேசிய வரலாற்றில் மிகவும் புகழ்பெற்றது. 1955 டிசம்பர் 28ஆம் தேதி கெடா, பாலிங்கில் உள்ள பாலிங் அரசாங்க ஆங்கிலப் பள்ளியில் நடைபெற்றது.
மலாயா கம்யூனிஸ்டு கட்சியின் சார்பில் சின் பெங், அதன் தலைமைச் செயலாளர் ரசீட் மைடின், மத்திய பிரசார அமைப்பின் தலைவர் சென் தியென் கலந்து கொண்டனர். மலாயா அரசாங்கத்தைப் பிரதிநிதித்து துங்கு அப்துல் ரகுமான், டத்தோ டான் செங் லோக், சிங்கப்பூர் முதலமைச்சர் டேவிட் மார்ஷல் ஆகியோர் கலந்து கொண்டனர்.
தோல்வியில் முடிந்த பேச்சுவார்த்தை
சண்டை சச்சரவுகளுக்கு ஒரு சுமுகமான முடிவு காண்பதே அந்த பாலிங் பேச்சுவார்த்தையின் முக்கிய இலக்கு ஆகும். ஆனால், அந்தப் பேச்சுவார்த்தையில் சின் பெங்கின் கோரிக்கைளை மலாயா தரப்பினர் ஏற்றுக் கொள்ள மறுத்தனர்.
இறுதியில் பாலிங் பேச்சுவார்த்தை தோல்வியில் முடிந்தது. அடுத்தக் கட்டமாக நியூசிலாந்து தன்னுடைய இராணுவப்படையை அனுப்பியது. பொதுநலவாய உறுப்பு நாடுகள் தத்தம் படைகளையும் மலாயாவுக்கு அனுப்பி வைத்தன.
மலாயா கம்யூனிஸ்டு கட்சியின் இறுதி முயற்சி
பாலிங் பேச்சுவார்த்தை தோல்வியில் முடிந்ததினால், 1956 பிப்ரவரி 8ஆம் தேதி முதலமைச்சர் துங்கு பொது மன்னிப்பை மீட்டுக் கொண்டார். மலாயா கம்யூனிஸ்டுகளுக்கு ஐந்து மாத காலத்திற்கு பொது மன்னிப்பு வழங்கப்பட்டது. எதிர்காலத்தில் கம்யூனிஸ்டுகளுடன் பேச்சுவார்த்தை நடத்தப் போவதில்லை என்றும் உறுதியாகச் சொன்னார்.
எனினும், மலாயா கம்யூனிஸ்டு கட்சி மீண்டும் பேச்சுவார்த்தைகள் நடத்த தன்னால் இயன்ற வரை முயற்சிகள் செய்து பார்த்தது. ஆனால், அனைத்தும் வெற்றி பெறவில்லை. மலாயா சுதந்திரம் அடைவதற்கு சில வாரங்களுக்கு முன்னர் கூட, ஆகக் கடைசியாக மலாயா கம்யூனிஸ்டு கட்சி இன்னொரு முயற்சி செய்து பேச்சுவார்த்தைகளுக்கு வாய்ப்பு கேட்டது. ஆனால், மலேசியப் பிரதமர் துங்கு அப்துல் ரகுமான் இணக்கம் தெரிவிக்கவில்லை.
மலாயா விடுதலை
1957 ஆகஸ்டு மாதம் 31ஆம் தேதி மலாயா சுதந்திரம் அடைந்தது. மறு ஆண்டில் பேராக், தெலுக் இந்தானில் கம்யூனிஸ்டு கெரில்லாக்கள் கடைசியாக ஒரு தாக்குதல் நடத்தினர். அதுதான் மலாயா கம்யூனிஸ்டு கட்சியின் கடைசி தாக்குதல்.
அந்தத் தாக்குதலில் வெற்றி பெற முடியாமல் போகவே, தாக்குதல் நடத்திய அனைவரும் அரசாங்கக் காவல் துறையிடம் சரண் அடைந்தனர். மலாயாவில் ஆங்காங்கே எஞ்சியிருந்த கம்யூனிச கெரில்லாக்கள் தென் தாய்லாந்து எல்லையில் தஞ்சம் அடைந்தனர். 1960 ஜுலை 31-இல் அவசரகாலம் முடிவிற்கு வந்ததாக மலாயா அரசு அதிகாரப்பூர்வமாக அறிவித்தது.
அவசரகாலம் முடிவு
அதன் பின்னர் மலாயா கம்யூனிஸ்டு கட்சியின் பொதுச் செயலாளரான சின் பெங், மலேசியாவுக்குத் திரும்பி வருவதற்கான அனுமதி கேட்டார். ஆனாலும் மலேசிய அரசாங்கம் அனுமதி வழங்கவில்லை. அதன் பின்னர் அவர் தென் தாய்லாந்தில் இருந்து சீனா, பெய்ஜிங்கிற்குச் சென்றார். அவருடன் முக்கியமான சிலரும் சென்று சீனாவில் அடைக்கலம் அடைந்தனர்.
சின் பெங்கிற்கு தடை
1989-ஆம் ஆண்டு மலேசியா – தாய்லாந்து இரு நாடுகளுக்கிடையே செய்யப்பட்ட அட் யாய் ஒப்பந்தத்தின் படி, கம்யூனிஸ்டு உறுப்பினர்கள் பலர் மலேசியாவிற்குத் திரும்பினர். ஆனால் மலாயா கம்யூனிஸ்டு கட்சியின் பொதுச் செயலாளரான சின் பெங்கை மட்டும் மலேசியாவிற்குள் நுழைவதற்கு மலேசிய அரசாங்கம் தடை விதித்தது. அதனால் அவர் தன்னுடைய வாழ்நாளில் பல வருடங்களைத் தாய்லாந்திலேயே கழித்தார்.
மேலும் காண்க
பகுப்பு:மலேசியாவில் சட்டம் பகுப்பு:மலேசியாவில் அரசியல் பகுப்பு:மலேசியாவில் பொதுவுடைமை‎ பகுப்பு:மலாயா அவசரகாலம் பகுப்பு:மலேசிய அரசியல் வரலாறு‎ பகுப்பு:பிரித்தானிய போர்னியோ பகுப்பு:மலேசிய வரலாறு பகுப்பு:சரவாக் பகுப்பு:இந்தோனேசியா
அல்லி அர்ஜுனா (1935 திரைப்படம்)
அல்லி அர்ஜூனா 1935 ஆம் ஆண்டு வெளிவந்த தமிழ்த் திரைப்படமாகும். ஏ. வி. மெய்யப்பனின்
தயாரிப்பில் வெளிவந்த இத்திரைப்படத்தில் அப்துல் காதர், கே. எஸ். நாராயண ஐயர் மற்றும்
பலரும்   நடித்துள்ளனர்.
ஏ.வி. மெய்யப்பச் செட்டியார் தயாரிப்பில் வெளிவந்த முதலாவது திரைப்படம் இதுவாகும்.
வெளி இணைப்புகள்
பகுப்பு:1935 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
புரொபீர் சென்
புரொபீர் சென் (Probir Sen, பிறப்பு: மே 31 1926 - இறப்பு: சனவரி 27 1970) இந்தியத் தேசிய துடுப்பாட்ட அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டிகளிலும், 82 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1948 – 1956 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1926 பிறப்புகள் பகுப்பு:1970 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
பொலன்னறுவை தேர்தல் மாவட்டம்
பொலன்னறுவை தேர்தல் மாவட்டம் (Polonnaruwa electoral district) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் வடமத்திய மாகாணத்தின் பொலன்னறுவை நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 5 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 280,337 பேர் வாக்களிக்கத் தகுதி பெற்றனர்.
தேர்தல் தொகுதிகள்
பொலன்னறுவை தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:
மேற்கோள்கள்
பகுப்பு:இலங்கையின் தேர்தல் மாவட்டங்கள்
அண்ணா அறிவியல் மையம், திருச்சிராப்பள்ளி
thumb|Moon shown in planetarium dome. அண்ணா அறிவியல் மையம் என்ற கோளரங்கம் இந்தியாவின் திருச்சிராப்பள்ளியில் அமைந்துள்ளது. thumb|நுழைவுவாயில்
அமைவிடம்
இந்தக் கோளரங்கம் திருச்சிராப்பள்ளி பன்னாட்டு வானூர்தி நிலையத்திற்கு  அருகிலுள்ள திருச்சி மற்றும் புதுக்கோட்டை இடையேயான  தேசிய நெடுஞ்சாலை 210 யில் அமைந்துள்ளது.
வரலாறு
திருச்சிராப்பள்ளியில் உள்ள அண்ணா அறிவியல் மையம், தமிழக அரசால் ஜூன் 10, 1999 அன்று திறக்கப்பட்டது. இந்த மையத்திற்கு அருகிலுள்ள மாவட்டங்களான  புதுக்கோட்டை, தஞ்சாவூர், பெரம்பலூர், திண்டுக்கல், கரூர் மற்றும் மதுரை போன்ற  மாவட்டங்களில் இருந்து பள்ளி மற்றும் கல்லூரி மாணவர்கள் கோள்களைப் பார்வையிட வருகிறார்கள்.
அம்சங்கள்
இந்தக் கோளரங்கத்தில் "சுற்றுச்சூழல் தொகுப்பு" உள்ளது. இதன் கருப்பொருள்கள்: சுற்றுச்சூழல் அமைப்புகள், உயிர்-புவிசார் வேதியியல் சுழற்சிகள், உயிர்-வேறுபாடு மற்றும் பாதுகாப்பு ஆகியவையாகும். இதில்  "ஷார்க் தீவு", மேஜிக் ஷோ, ரோலர் கோஸ்டர் போன்ற பல முப்பரிமானப் படங்கள் உள்ளது. மேலும் இதில் '' விஜயன் பிரசார்", என்ற எடுசாட் வசதியைக் கொண்டுள்ளது. இதன் மூலம் 50 க்கும் மேற்பட்ட நாடுகளில்  உள்ள அறிவியல் மையங்களைப் பற்றிய விவரங்களை அறியலாம்.
நிகழ்ச்சிகள்
இங்கு நிகழ்ச்சிகள் தமிழ் மற்றும் ஆங்கிலம் ஆகிய இரண்டு மொழிகளில் உள்ளது. தமிழ் நிகழ்ச்சிகள் காலை 10.30, 1.00 மணி மற்றும் 3.30 மணிக்கும். ஆங்கில நிகழ்ச்சிகள் 11.45 மணி, 2.15 மணி மற்றும் 4.45 மணியிலும் நடைபெறும்.
சான்றுகள்
thumb|ஜுராசிக் கால விலங்கின மாதிரிகள் கொண்ட ஒரு பூங்கா முக்கிய கட்டிடத்தின் அருகே அமைந்துள்ளது.
வெளிஇணைப்புகள்
பகுப்பு:திருச்சிராப்பள்ளி மாவட்டம் பகுப்பு:இந்தியாவிலுள்ள கோளரங்கங்கள்
கே. எஸ். பாலச்சந்திரன் (மெல்லிசைப்பாடகர்)
'''கே. எஸ். பாலச்சந்திரன்''' (மருதங்கேணி,பளை, இலங்கை) ஈழத்தின் மெல்லிசைப் பாடகர்களில் ஒருவர். வானொலிக் கலைஞர்.
வாழ்க்கைக் குறிப்பு
இவர் சிற்றம்பலம்(வல்வெட்டித்துறை), சின்னப்பிள்ளை(மருதங்கேணி) தம்பதிகளின் புதல்வர். போராளிக்கலைஞர் மேஜர் சிட்டுவின் சகோதரன். மருதங்கேணியில் பிறந்து வளர்ந்தவர். 17வயதுக்குப் பின் திருகோணமலைக்கு இடம் பெயர்ந்து அங்கேயே வாழ்வு அமைத்துக் கொண்டவர். 1985 இல் இருந்து ஜேர்மனியில் வட்கசன் நகரில் வசித்து வருகிறார்.
மெல்லிசைப் பாடல்கள்
இவர் சிறுவயதிலேயே பரமேஸ், கோணேஸ் சகோதரர்களின் இசை நிகழ்ச்சிகளில் மேடையேறிப் பாடினார். ஒரு சமயம் கொழும்பில் நடந்த ஒரு நிகழ்ச்சியிலும் இவர் பாடிக் கொண்டிருந்தார். அந்த நிகழ்ச்சிக்கு இலங்கை ஒலி பரப்புக் கூட்டுத் தாபனத்தின் மெல்லிசை ஆர்வலர்களும் வந்திருந்தார்கள். அவர்கள் இவரின் குரல் வளத்தைக் கண்டு இவரை அழைத்து இலங்கை வானொலியின் ஒரு விளம்பரத்துக்குப் பாட வைத்தார்கள். இப்படியாக இலங்கை ஒலிபரப்புக் கூட்டுத் தாபனத்துக்குள் பிரவேசித்த இவர் அங்கு நடந்த ஒரு மெல்லிசைப் பாடகர் தேர்வில் கலந்து கொண்டார். குரலில் நல்ல வளம் மிக்க இவர் முதல் தரத்திலேயே மோகன்ராஜ் இன் தந்தை ஆர். முத்துச்சாமி அவர்களால் தேர்வு செய்யப்பட்டு மெல்லிசைப் பாடகர் ஆனார். இவரது முதற்பாடல் இசைக்காய் நான் உனது இதயத்தை... என்று தொடங்கும் பாடல். தற்சமயம் ஜேர்மனியின் பல பாகங்களிலும் அரங்கேறி இசை நிகழ்ச்சிகளை நடாத்திக் கொண்டிருக்கிறார்.
இவர் திரைப்படப் பாடல்களுக்கும் குரல் கொடுத்துள்ளார். இவர் பாடிய முதல் திரைப்படம் புதிய காற்று.
இசைக்குழு
இவர் மிகவும் பிரபலமாக இருந்த சுண்டிக்குளி இராஜன் இசைக்குழுவின் இயக்குனராகவும் இருந்தார். முதலில் இந்த இசைக்குழுவை இயக்கி வந்த குணசேகரன்(பொறியியலாளர்) என்பவரே இவரிடம் இந்த இசைக்குழுவைக் கையளித்தார்.
சுவையான தகவல்
ஒரே காலத்தில், ஒரே பெயரில் இரு கலைஞர்கள் அதுவும் ஒரே இடத்தில் இருப்பது எத்தணை சிக்கல்களைத் தரக்கூடியது. அந்த சிக்கல்களுக்கு இலங்கை ஒலிபரப்புக் கூட்டுத்தாபனக் கலைஞர்களும், இலங்கை வானொலியின் நேயர்களும் ஆளாகும் வகையில் இந்த மெல்லிசைப் பாடகர் கே. எஸ். பாலச்சந்திரனும், அண்ணை றைற் கே.எஸ். பாலச்சந்திரனும் இருந்தார்கள். இன்னும் இருக்கிறார்கள். இப்போதும் பலருக்கு இவர்களை யார் யாரென இனம் காணுவதில் குழப்பம் இருக்கிறது. இருவருமே கே. எஸ். பாலச்சந்திரன்தான்.
திருநின்றவூர் பக்தவத்சல பெருமாள் கோவில்
திருநின்றவூர் பக்தவத்சல பெருமாள் திருக்கோவில் 108 வைணவத் திருத்தலங்களில் ஒரு திருத்தலம்.திருநின்றவூரில் அமைந்துள்ளது. சமுத்திர ராஜனுடன் கோபித்துக்கொண்ட திருமகள் வந்து நின்ற ஊர் என்பதால் ’திருநின்றவூர்’ எனப் பெயர் பெற்றது.
அமைவிடம்
கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°06'45.0"N, 80°01'34.0"E (அதாவது, 13.112510°N, 80.026112°E) ஆகும்.
மூலவர்
இக்கோயிலில் உள்ள மூலவர் பக்தவத்சல பெருமாள் (பத்தராவிப்பெருமாள்) ஆவார். தாயார், பெருமாள் சன்னதிகளுடன் ஆண்டாள், சக்கரத்தாழ்வார், ஆதிசேஷன், விஷ்வக்ஸேனர் (சேனை முதல்வன்), பன்னிரு ஆழ்வார்கள் மற்றும் ராமானுஜர், மணவாள மாமுனிகள் ஆகியோருக்குத் தனித்தனியாகச் சன்னதிகள் அமைந்துள்ளன.
மங்களாசாசனம் பெற்றது
திருமங்கையாழ்வார் இத்திருத்தலத்தைப் பாடாது சென்று விடவே, தாயார் பெருமாளைப் பாடல் பெற்று வர அனுப்பி வைத்தார். பக்தவத்சல பெருமாள் வருவதற்குள் திருமங்கையாழ்வார் திருவிடந்தை திருத்தலத்தையும் தாண்டி, திருக்கடல்மல்லையும் (மாமல்லபுரம்) வந்துவிட்டார். அங்கே திருநின்றவூர் பெருமாளுக்காக ஒரு பாடல் பாட, பாடலுடன் திரும்பி வந்த பக்தவத்சல பெருமாள் ஒரு பாடல் மட்டும் பெற்றுவந்தது கண்ட தாயார், மற்ற திருத்தலங்களுக்கு அதிகம் பாடல் இருக்க நமக்கு ஒன்றுதானா என்று திரும்பவும் அனுப்ப, அதற்குள் திருக்கண்ணமங்கை வந்து விட்ட திருமங்கையாழ்வார் திருநின்றவூர் பெருமாள் (பக்தவத்சல பெருமாள்) திரும்பவும் வந்ததை ஓரக்கண்ணில் கண்டு அவரையும் மங்களாசாசனம் செய்தார்.
மேற்கோள்கள்
பகுப்பு:108 திவ்ய தேசங்கள் பகுப்பு:திருவள்ளூர் மாவட்டத்திலுள்ள பெருமாள் கோயில்கள் பகுப்பு:சென்னையின் பாரம்பரியக் கட்டடங்கள்
கேள்விக் குறியன்
கேள்விக் குறியன் (Question Mark, Polygonia interrogationis) தென் அமெரிக்க பட்டாம்பூச்சியாகும். இது மரங்கள் நிறைந்த பகுதியிலும் நகரப் பூங்காக்களிலும், குறிப்பாக மரங்களும் வெற்றிடமும் உள்ள இடங்களில் வாழும். இதனுடைய சிறகுத் தோற்ற அமைப்பினால் உருமறைப்புச் செய்து பழுத்து விழுந்த இலை போல் தோற்றமளிக்கும்.
வளர்ந்த பட்டபம்பூச்சியின் சிறகு அகலம் 4.5 - 7.6 cm ஆகக் காணப்படும். இதனுடைய பறப்புக் காலம் மே முதல் செப்டம்பபு ஆகும். இதன் சிறகில் உள்ள வெள்ளி நிறக் குறி இரண்டு பகுதிகளாக; வளைந்த கோடு, புள்ளி எனக் காணப்படுகிறது. இது ? வடிவத்தை உருவாக்கி இதன் பெயர்க் காரணமாகிவிட்டது
வெளி இணைப்புக்கள்
பகுப்பு:வரியன்கள் (பட்டாம்பூச்சிக்குடும்பம்)
தூண்டாமணி விளக்கு
தூண்டாமணி விளக்கு என்பது இந்துக் கோவில்களின் கருவறையில் உள்ள ஒரு வகை விளக்காகும். இவ்விளக்கினைத் தூங்காமணி விளக்கு, நந்தா விளக்கு என்றும் அழைக்கின்றார்கள். இவ்விளக்கினை, திருநுந்தா விளக்கு என்று முதலாம் இராஜேந்திரன் கல்வெட்டில் குறிப்பிட்டுள்ளார்கள்.
நுந்துதல் என்பதற்கு தூண்டுதல் என்று பொருள். இவ்விளக்கின் சிறப்பு அமைப்பின் காரணமாகத் திரியைத் தூண்டுதல் அவசியமற்று இருப்பதால் நுந்தா விளக்கு என்றும் தூண்டாமணி விளக்கு என்றும் அழைக்கப்பெறுகிறது. நுந்தா விளக்கு என்பது திரிந்து நந்தா விளக்கு என்றும், தூண்டாமணி விளக்கு என்பது திரிந்து தூங்காமணி விளக்கு என்றும் அறியப்பெறுகிறது.
ஆதாரம்
பகுப்பு:இந்துக் கோயிலில் காணும் பொருட்கள்
மோனிசா அல்வி
மோனிசா அல்வி (Moniza Alvi)  பாக்கித்தான் -பிரித்தானிய கவிஞர் மற்றும் எழுத்தாளராவார். இவர் தனது எழுத்துகளுக்காகப் பல பிரபலமான பரிசுகளை வென்றுள்ளார்.
வாழ்க்கை மற்றும் கல்வி
மோனிசா அல்வி பாக்கித்தான் நாட்டின் லாகூர் நகரில்  ஒரு பாக்கித்தான் தந்தைக்கும் ஒரு பிரித்தானிய தாய்க்கும் மகளாகப் பிறந்தார். அல்விக்கு சில மாதங்கள் வயதாக இருந்தபோது இவருடைய தந்தை இங்கிலாந்தில் உள்ள எர்ட்ஃபோர்ட்சையரின் ஆட்பீல்டிற்கு  குடிபெயர்ந்தார். அல்வியின் கவிதை புத்தகங்களில் ஒன்றான தி கண்ட்ரி அட் மை  சோல்டர்  வெளியாகும் வரை  இவர் பாக்கித்தானை மறுபரிசீலனை செய்யவில்லை. உயர்நிலைப் பள்ளி ஆசிரியராக அல்வி பல ஆண்டுகள் பணியாற்றினார். ஆனால் தற்போது ஒரு பகுதி நேர எழுத்தாளராகவும் ஆசிரியராகவும் உள்ளார். இங்கிலாந்தின் நோர்போக்கு நகரத்தில்  வசிக்கிறார்.
கவிதை
"'பாக்கித்தானில் என் அத்தைகளிடமிருந்து பரிசுகள்' நான் எழுதிய முதல் கவிதைகளில் ஒன்றாகும். இந்தக் கவிதையை எழுதியபோது உண்மையில் நான் பாக்கித்தானுக்கு திரும்பவில்லை. கவிதையில் இருக்கும் அந்தப் பெண்ணாக நான்  சுமார் 13 வயதில் இருந்தேன். ஆடைகள் எனக்கு  ஒரு சங்கடமான வழியில் ஒட்டிக்கொண்டிருப்பதாகத் தோன்ரியது. அதுவும் ஒருவித தவறான தோலைப் போன்றதுதான்.  மேலும் நான்  சிந்திக்கும்  செய்திகள்  நேரடியானவை அல்ல என்று அவள் நினைக்கிறாள். நான் என் பின்னணியுடன் தொடர்பில் இருந்ததால் பாக்கித்தான் கவிதைகளை எழுதுவது முக்கியம் என்று கண்டேன். ஒருவேளை நான் சென்ற கவிதைகளுக்குப் பின்னால் ஒரு செய்தி இருக்கலாம், முடிந்தால் நான் சில கதவுகளைத் திறக்க விரும்புகிறேன். " என்பதாக அக்கவிதை இருந்தது என்று அல்வி கூறினார்.
மோனிசா அல்வி மற்றும் பீட்டர் டேனியல் ஆகியோரின் மயில் சுமைகள் என்ற கவிதை புத்தகம், இரண்டு கவிஞர்களும் கூட்டாக 1991 ஆம் ஆண்டு  கவிதை வணிக பரிசை வென்றது. பிறகுதான், "பாகிஸ்தானில் என் அத்தைகளிடமிருந்து பரிசுகள்" என்ற அல்வியின் கவிதைகள் புத்தகம் வெளியிடப்பட்டது. அந்த கவிதை மற்றும் "தெரியாத ஒரு பெண்" இங்கிலாந்தின் உயர்நிலைப் பள்ளி பொதுச் சான்றிதழ் படிப்பின் தேர்வு பாடத்திட்டத்தில் இளம் வாலிபர்களுக்காக இடம்பெற்றுள்ளது.
அப்போதிருந்து, மோனிசா அல்வி நான்கு கவிதைத் தொகுப்புகளை எழுதியுள்ளார். தி கண்ட்ரி அட் மை சோல்டர் (1993) என்ற கவிதைப் புத்தகம் 1994 ஆம் ஆண்டு கவிதை சங்கத்தின் புதிய தலைமுறை கவிஞர்கள் ஊக்குவிப்புக்குத் தேர்ந்தெடுக்கப்பட்டது. கிப்லிங்கின் யசுட்டு சோ சிடோரிசால் ஈர்க்கப்பட்டு, சுடோன் ஃபோன்ட் ஃபோன்ட் வாய்சு  (2005) என்ற சிறுகதைகளின் தொடரை அல்வி வெளியிட்டார்.
16 ஜனவரி 2014 அன்று அல்வி பிபிசி ரேடியோ 3 என்ற தொடரில் லெட்டர்சு டு எ யங் போயட்டு நிகழ்ச்சியில் கலந்து கொண்டார். ரெய்னர் மரியா ரில்கேவின் உன்னதமான உரையை, ஒரு இளம் கவிஞருக்கு கடிதங்கள் அவர்களின் உத்வேகமாக எடுத்து, முன்னணி கவிஞர்கள் ஒரு சார்பாக இவர் கடிதம் எழுதினர்.
புற இணைப்புகள்
பகுப்பு:பாக்கித்தானிய எழுத்தாளர்கள் பகுப்பு:வாழும் நபர்கள் பகுப்பு:1954 பிறப்புகள்
அழுக்காமை
அழுக்காமை
பருந்துகளை போன்று அலகுகளை கொண்டு, விலங்குகளை வேட்டையாடி உண்ணும் பழக்கம் உடையவை.
உயிரியல் வகைப்பாடு
நிறம்
பெரும்பாலும் மஞ்சள் அல்லது பழுப்பு நிறத்தில் காணப்படும்.
நீளம் மற்றும் எடை
சராசரியாக 90 செ.மீ. நீளமும், 40 கி.கி. எடை வரை வளரக் கூடியவை.
மேலும் தகவலுக்காக
பகுப்பு:உயிரியல்
டுவிலைட் (நாவல்)
ட்விலைட்-  (மருள்மாலை ஒளி), முதல் முயற்சியாக, இளம்-முதிர் வயதுடைய பேய்மனிதன்(சூனியக்காரன்) குறித்த புத்தார்வக்காதல் நாவலான இது கதாசிரியர் ஸ்டீபெனீ மேயெர் எழுதியதாகும். ட்விலைட் தொடக்கத்தில் 14 முகமையர்களால் நிராகரிக்கப்பட்டதாகும், ஆனால் 2005ல் கெட்டியான அட்டையோடு முதலில் வெளியிடப்பட்டதும் உடனுக்குடன் சிறந்த விற்பனை கண்டு, எடுத்த எடுப்பிலேயே #5  விலையில் பிரசுரிக்கப்பட்ட ஒரு மாதத்திற்குள்ளாக நியூயார்க் டைம்ஸ்  பத்திரிகையின்சிறந்த விற்பனைப் பட்டியலில் இடம் பெற்றதுடன் பின்னாளில் #1 என்ற உயரத்தைத் தொட்டது. அதே வருடத்தில், ட்விலைட்  பப்ளிஷர்ஸ் வீக்லியால் 2005ன் சிறந்த குழந்தைகளுக்கான புத்தகம் என்ற பெயர்பெற்றது. அந்த நாவல் 2008 இன் அதிகம் விற்பனையான புத்தகம் மற்றும், இன்றுவரை, உலகெங்கும் 17 மில்லியன் பிரதிகள் விற்கப்பட்டு, நியூயார்க் டைம்ஸ்சின் சிறந்த விற்பனைப் பட்டியலில் 91 வாரங்களாக செலவாகி, 37 பல்வேறு மொழிகளில் மொழிபெயர்க்கப்பட்டுமுள்ளன.
கதை சுருக்கம்
இசபெல்லா 'பெல்லா' ஸ்வான்கதிரொளிமிக்க அரிசோனா போனிக்ஸிலிருந்து, மழைமிகுந்தவாஷிங்டன் ஃபோர்க்ஸூக்குஇடம்பெயர்ந்து, தன் தந்தை, சார்லியுடன் வசித்துவரும்போது, அவள் தாயார்,ரென்னி, தனது புதிய கணவன், பில் ட்வியெர் என்னும், ஒரு மைனர் லீக் பேஸ்பால் விளையாட்டுக்காரனோடு பயணம் செய்து கொண்டிருந்தார். பெல்லா தனது புதிய பள்ளியில் பலரது கவனம் ஈர்த்ததால் பல்வேறு மாணவர்களுடன் சீக்கிரம் சிநேகிதமானாள். கூச்சசுபாவமுள்ள பெல்லாவின் கவனம் கவர அவள் திகிலுறும்வண்ணம், பல்வேறு பையன்கள் போட்டியிட்டனர்.
ஃபோர்க்ஸ் நகரில் மற்றொருமொரு சூன்யக்காரக் கும்பல்படையெடுத்து வந்த வேளை அவர்களின் உறவு பாதிக்கப்பட்டது. ஜேம்ஸ், என்னும் ஒரு தடகளப்பரிசோதகர் குள்ளனின் ஒரு மனிதத் தொடர்பறிந்ததும் சதிசெய்ய முற்பட்டதால், பெல்லாவை விளையாட்டுகளில் தேடுதல் வேட்டை நடத்த விரும்பினான். இதை உணர்ந்து அவனை திசை திருப்ப பிற குள்ளன்மார்கள் எட்வர்டு பெல்லா இருவரையும் பிரித்திட வேண்டி, பெல்லா போனிக்ஸில் ஒரு ஓட்டலில் மறைத்துவைக்கப்பட்டாள். அங்கே, பெல்லா ஒரு தொலைபேசி அழைப்பை ஜேம்ஸிடமிருந்து பெற, அதன்படி அவளது தாயாரைச் சிறை பிடித்ததாக நம்பவைத்தான். பெல்லா அவளாகவே சரண்புக, ஜேம்ஸ் அவளைத் தாக்கினான். அவள் மரணமடைவதற்கு முன்னரே, எட்வர்டு, பிற குள்ளன்களுடன் அவளை மீட்டு ஜேம்ஸைத் தோற்கடித்தான். அவர்கள் ஜேம்ஸ் பெல்லாவின் கையைக் கடித்து ரணப்படுத்தியது அறிந்த உடனேயே, அதற்கு முன்னதாக அவள் எங்கே ஒரு பேய்மனுஷியாகிவிடக் கூடாதென்பதற்காக எட்வர்டு அவளது ரத்த நாளத்தில் உள்ள விஷத்தை உறிஞ்சினான். அப்படி செய்த பின்னால், பெல்லா ஒரு மருத்துவமனைக்குக் கொண்டுவரப்பட்டாள். ஃபோர்க்ஸ்ஸூக்குத் திரும்பியதும், பெல்லாவும் எட்வர்டும் ஒரு பள்ளி இசைவிருந்து நிகழ்ச்சியில் கலந்துகொண்டபொழுது பெல்லாதான் ஒரு பேய்மனிதனாக விருப்பம் தெரிவிக்க, எட்வர்ட் அதை மறுத்தான்.
விருதுகள் மற்றும் மரியாதைகள்
இதுவரை "
வளர்ச்சி
மேயெர் சொல்வது என்னவெனில் 2003 ஜூன் 2 ஆம்நாள், ஒரு கனவில் ட்விலைட்  பற்றிய யோசனை வந்ததேயாகும். அக்கனவானது ஒரு மனிதப் பெண், மற்றும் ஒரு சூனியக்காரன் அவன் அவள்மீது கொண்டுள்ள காதல் ஆனால் அவளின் ரத்தம் பற்றிய தாகமும் கொண்டதாக இருந்தது. இந்த கனவின் அடிப்படையில், மேயெர் கையெழுத்தில் எழுதியதுதான் புத்தகத்தின் 13 வது அத்தியாயமாக உள்ளது. ஒரு மூன்று மாதங்களுக்குள் அவரது கனவை ஒரு முழுமைபெற்ற நாவலாக உருமாற்றினார் எனினும், அவர் ட்விலைட்  நாவலை வெளியிட ஒருபோதும் கருதியதில்லையெனவும், மற்றும் அவரது சொந்த மகிழ்ச்சிகாகவே எழுதியதாகவும் கூறியுள்ளார். அவரது சகோதரியின் புத்தகம் பற்றிய ஊக்கம் மிகுந்திருந்தமையால் அவர் மேயெரை வயப்படுத்தி கையெழுத்துப்பிரதியை இலக்கிய முகவர்களுக்கு அனுப்பச் செய்தார். 15 கடிதங்கள் அவர் எழுதியதில், ஐந்துக்கு பதிலே வரவில்லை, ஒன்பது நிராகரிப்பையேக் கொணர்ந்து, மற்றும் கடைசியான ஒன்றுதான் சரியான பதிலை ஜோடி ரீமெர் ஆப் ரைட்டர்ஸ் ஹவுஸ் இடமிருந்து வரவழைத்தது.
பதிப்பகம்
2003ல் நிகழ்ந்த ஏலத்தில் எட்டு புத்தக வெளியீட்டாளர்கள் ட்விலைட் நாவலை வெளியிட உரிமைகள் கோரி போட்டியிட்டனர். லிட்டில் பிரௌன் அண்ட் கம்பெனி முதலில் $300,000, பேரம் கோரியது, ஆனால் மேயெரின் முகவர் $1 மில்லியன் கோரினார்; பிரசுரிப்பவர்கள் இறுதியில் மூன்று புத்தகங்கள் தரவேண்டும் என்பதோடு $750,000 தொகைக்கு வந்து அடங்கினர். 2005ல் முதல்பதிப்பில் ட்விலைட் 75,000 பிரதிகள் வெளியிடப்பட்டன. எடுத்த எடுப்பிலேயே #5 விலையில் பிரசுரிக்கப்பட்ட ஒருமாதத்திற்குள்ளாக நியுயார்க் டைம்ஸ்  பத்திரிகையின் சிறந்த விற்பனைப்பட்டியலில் இடம்பெற்றதுடன் பின்னாளில் #1 என்ற உயரத்தைத் தொட்டது. வெளிநாட்டு உரிமைகள் அந்த நாவலுக்காக 26 நாடுகளுக்கும் மேலாக விற்கப்பட்டன.
2008 அக்டோபரில், "கடந்த 15 ஆண்டுகளில் மிகச்சிறந்த விற்பனையான புத்தகம்" ட்விலைட் யுஎஸ்ஏ டுடே ஸ் பட்டியலில் #26 தரவரிசை இடம் பெற்றது. பின்னாளில், 2008 விற்பனையான புத்தகங்களில் மிகச் சிறந்தது என பெயர் பெற்றது.
விமர்சன வரவேற்பு
ட்விலைட்டின் தொடக்க வெளியீட்டிலிருந்தே, பத்தகமானது முக்கியமாக விமர்சனதாரர்களிடமிருந்து நேர்முகமான மதிப்புரைகளையே பெற்றது, அதிலும் பப்ளிஷர்ஸ் வீக்லி மேயெரை "2005ன் புதிய நூலாசிரியர்களில் அதிகபட்சம் வாக்குறுதி அளிப்பவர்களில் ஒருவர்" என்று அழைத்துள்ளது. தி டைம்ஸ் புத்தகத்தை "பரிபூரணமாக பதின்வயதினரின் பாலியல் இறுக்கம் மற்றும் அந்நியம் பற்றி உணர்வுகளை கைப்பற்றும் வண்ணம் அமைந்துள்ளது" என்று பாராட்டியுள்ளது. மற்றும்அமேஸான் .காம் ஆழமான புத்தார்வக் காதல் மற்றும் அசாதராணமான எதிர்பார்ப்புநிலைகளைக் கொண்ட புத்தகம் என்று உயர்த்திப் பாராட்டியுள்ளது. பள்ளி நூலக சஞ்சிகையின் ஹில்லியாஸ் ஜெ. மார்ட்டின், "மெய்ம்மையான, கச்சிதமான, மணிச்சுருக்கமான, மற்றும் சுலபமாகப் பின்தொடரும் ட்விலைட்  தன் வாசகர்களை தங்களையே மறந்து ஆழ்ந்து பற்கள் அழுத்திவிடும்" என்று எழுதியுள்ளார் மற்றும் டீன்ரீட்ஸ் சார்ந்த நோரா பைஹ்ல் எழுதினார்,"ட்விலைட்  ஒருபுத்தார்வக் காதல் மற்றும் திகில் இரண்டின் இறுக்கமான கலவையாகும்." பப்ளிஷர்ஸ் வீக்ளியின் நட்சத்திரக்குறியீடுகளுடன் வந்த மதிப்புரையில் விளக்கப்பட்டுள்ளது பெல்லாவின் "வெளிமனிதன் எட்வர்டுடன் உள்ள ஈர்ப்பு", அவர்களின் அபாயகரமான உறவு, மற்றும் "எட்வர்டின் உள்ளார்ந்த போராட்டம்" ' ஒர் உருவக வழக்காக பாலியல் விரக்திக்கு உடன் வளரிளம்பருவத்தையும் கொண்டதாகும் எனக்கூறப்பட்டுள்ளது. '''
'புக்லிஸ்ட்எழுதியது, "சில பழுதுகள் இங்குள்ளன- ஒரு கதைக்களம் இன்னும் இறுக்கியிருக்கலாம், அதிகமான நம்பகம் வைத்த பண்புச்சொற்கள்மற்றும் துணைவினைச்சொற்கள் உரையாடல்களுக்கு உறுதுணையாக அமைந்திருக்கின்றன  -ஆனால் இந்த இருண்ட புத்தார்வக்காதல் ஆத்மாவில் ஊடுருவிக் கசிந்தொழுகுகின்றது." தி டெய்லி டெலிகிராப்பைச் சார்ந்த கிறிஸ்டாபர் மிடில்டன்  புத்தகத்தை அழைத்தது ஒரு "உயர்நிலைப் பள்ளியின் நாடகம் அதனுடன் குருதித் திருப்பம் உள்ளது...ரகசியம் ஏதும் இல்லை, நாளடைவில், இப்புத்தகம் யாரை இலக்காகக் கொண்தோ, ஐயமின்றி, எவ்வகையிலும், அதன் குறியைச் சென்றடைந்துள்ளது. " தி போஸ்ட் அண்ட் கொரியர்சார்ந்த ஜெனிஃபர் ஹாவெஸ் கூறினார் ,"''ட்விலைட், ஸ்டீபெனீ மேயெரின் வரிசைகளில் முதலாவதாக, என்னைப் படுபயங்கரமாகக் கவ்வியது, நான் எனது பிரதியை தவறிவைத்ததால், எனக்குத் தெரிந்த அருகிலுள்ள பதின்வயதுடையவளை கெஞ்சி அவளின் பிரதியைக் கோர நேர்ந்தது." '
லிவ்விங்சோசல்
லிவ்விங்சோசல் என்பது முதன்மை குழு கொள்முதல் வணிக நிறுவனங்களில் ஒன்று. இது நாள் ஒரு சிறப்புப் பேரம் வலைத்தளம் ஒன்றுக்காகவும், பலவேறு பேசுபுக் செயலிகளுக்காவும் அறியப்படுகிறது. இது ஐக்கிய அமெரிக்க நிறுவனம் ஆகும்.
டுவிலைட் (நாவல்)
திரைப்படம்
ட்விலைட்  ஒரு திரைப்படமாக சம்மிட் என்டர்டெயின்மென்டால் நாவலைத் தழுவி எடுக்கப்பட்டது. அத்திரைப்படம் காத்தெரின் ஹார்டுவிக்கியால் இயக்கப்பட்டது மற்றும் கிறிஸ்டென் ஸ்டெவார்ட் மற்றும் ராபர்ட் பட்டின்ஸன் நட்சத்திரங்கள் முக்கியப் பாத்திரங்களான இசபெல்லா ஸ்வான் மற்றும் எட்வர்டு குள்ளன் இரண்டையும் முறையே ஏற்று நடித்தனர். திரைக்கதைவசனம் மெலிஸ்ஸா ரோஸென்பெர்க் நாவலைத்தழுவி எழுதினார். திரைப்படம் அமெரிக்க ஐக்கிய நாடுகளில் உள்ள திரையரங்குகளில் நவம்பர் 21, 2008ல் வெளிவந்தது மற்றும் அதன் டிவிடி மார்ச் 21, 2009ல் வந்தது. டிவிடி ஆஸ்திரேலியாவில் ஏப்ரல் 22, 2009ல் வெளிவந்தது.
லிவ்விங்சோசல்
வெளி இணைப்புகள்
பகுப்பு:மின் வணிகங்கள்
டுவிலைட் (நாவல்)
சித்திர படங்களுள்ள புதினம்
ஜூலை 15, 2009ல், என்டென்டெயின்மென்ட் வீக்லி வதந்திகளை உறுதிப்படுத்தும் வண்ணம் எழுதியது ட்விலைட் ஒரு சித்திரப்படப் புதினமாகத் தழுவி வெளிவரும் வேலைகள் நடந்து கொண்டிருக்கின்றன. சித்திரப்புத்தகம் கொரியன் கலைஞர் யங் கிம் அவரால் வரையப்படும் மற்றும் யென் பிரஸ் அதனை அச்சிடும். ஸ்டீபெனீ மேயெர் ஒவ்வொரு பெயர்ப்பட்டியலை அவராகவே மதிப்பிட்டார். ஈடபள்யூவின்படி, "கிரிஸ்டென் ஸ்டெவார்ட் மற்றும் ராபர்ட் பட்டின்ஸன் ஆகிய இருவரின் கலை உருப்படுத்துவது மட்டும் சுலபமாகத் தோன்றப்படவில்லை. "உண்மையில், கதாபாத்திரங்கள் மேயெரின் இலக்கியக் கற்பனைவளம் மற்றும் நடிகர்களின் தத்ரூபத் தோற்றங்கள் இவைகளின் கூட்டாக அமைந்துள்ளன." ஈடபள்யூ  பத்திரிகை முடிவுற்ற  எட்வர்டு, பெல்லா, மற்றும் ஜேக்கெப் சித்திரவிளக்கப்படங்களை ஜூலை 17, 2009 இதழில் வெளியிட்டது.
வெளி இணைப்புகள்
பகுப்பு:அமெரிக்கன் நாவல்கள் பகுப்பு:கற்பனைக்கதை நாவல்கள் பகுப்பு:திகில் நாவல்கள் பகுப்பு:புத்தாவக் காதல் நாவல்கள் பகுப்பு:1998 புதினங்கள் பகுப்பு:கூகுள் தமிழாக்கம்-ஆங்கில நூல்கள்
நட்சத்திர தீபம்
நட்சத்திர தீபம் என்பது இந்துக் கோவில்களில் இறைவனுக்குக் காட்டப்பெறுகின்ற தீபாராதனைகளில் ஒன்றாகும். இந்த தீபம் நட்சத்திரங்கள் இறைவனை பூஜித்து ஒளியைப் பெறுகின்ற என்ற விளக்குவதற்காக காட்டப்பெறுகின்றன.
இருபத்தி ஏழு நட்சத்திரங்களை குறிப்பதற்காக இருபத்தியேழு தீபங்கள் ஏற்றிவைக்கும் வகையில் இந்த நட்சத்திர தீபம் அமைந்துள்ளது. இதனை நட்சத்திர ஆராத்தி என்றும் அழைப்பர்.
ஆதாரங்கள்
பகுப்பு:இந்துக் கோயிலில் காணும் பொருட்கள்
அகரா, பெங்களூர்
அகரா (Agara) என்பது இந்தியாவின் தென் மாநிலமான கர்நாடகாவிலுள்ள ஒரு பஞ்சாயத்து கிராமமாகும். இது கர்நாடகாவின் பெங்களூர் மாவட்டத்தில் தெற்கு பெங்களுர் தாலுகாவில் அமைந்துள்ளது. வெளிச்சுற்று சாலையில் கோரமங்கலம் மற்றும் ஒசூர் சார்சாபூர் மனைப்பிரிவு ஆகியவற்றுக்கு அருகே உள்ளது. அகரா பேருந்து நிறுத்தம் வால்டூர் அனைத்துலக தொழில்நுட்ப பூங்காவை கோரமங்கலம் மற்றும் பிற பகுதிகளுடன் இணைக்கிறது. அகரா அதன் ஒரியன் கோவில், அகாரா ஏரி, அய்யப்பன் கோயில் மற்றும் அனுமான் கோயிலுக்கு வரும் சுற்றுலா பயணிகளால் அகரா பார்க்கப்படுகிறது.
மேற்கோள்கள்
பகுப்பு:பெங்களூரின் சுற்றுப்புறங்கள் பகுப்பு:பெங்களூர் நகர மாவட்டம்
குரூப்போன்
குரூப்போன் (Groupon) என்பது இ-வணிக வலைத்தளங்களில் ஒன்று. இது குழுக் கொள்முதல் வணிக மாதிரியைப் பயன்படுத்துகிறது. இத்தககையை வலைத்தளங்களில் உலகின் மிகப் பெரியவற்றில் ஒன்று. இது 2008 நவம்பரில் ஆரம்பிக்கப்பட்டது. 2010 இன் இறுதியில் கூகுள் நிறுவனம் இதை ஆறு பில்லியன் டொலர்களுக்கு வாங்க முயன்று, முயற்சியைக் கைவிட்டது.
சந்திரசேனா (திரைப்படம்)
சந்திரசேனா 1935 ஆம் ஆண்டு வெளிவந்த தமிழ்த் திரைப்படமாகும். வி. சாந்தாராம் இயக்கத்தில் வெளிவந்த இத்திரைப்படத்தில் ஷெசாஸ்த்ரி, சுந்தர்ராஜன் மற்றும் பலரும் நடித்துள்ளனர். இதுவே தமிழ், இந்தி ஆகிய மொழிகளில் ஒரே காலத்தில் தயாரிக்கப்பட்ட முதலாவது திரைப்படம் ஆகும்.
மேற்கோள்கள்
பகுப்பு:1935 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய சாகச திரைப்படங்கள்
கொட்னி வோல்சு
கொட்னி வோல்சு (கொட்னி வோல்ஷ், Courtney Walsh, அக்டோபர் 30, 1962) மேற்கிந்தியத்தீவுகள் அணியின் குறிப்பிடத்தக்க பந்தாளர். தேர்வுத் துடுப்பாட்டப் போட்டிகளில் முதன்முதலாக 500 இலக்குகளைப் பெற்றவர் இவராவார். 1962 ஒக்ரோபர் 30 ஆம் திகதி பிறந்த வோல்சு ஜமெய்க்காவுக்காக ஆட அரம்பித்து 1984இல் ஆஸ்திரேலியாவுக்கு எதிரான போட்டியில் பேர்த்தில் முதல் தேர்வுத் துடுப்பாட்டப் போட்டியில் ஆடினார். இங்கிலாந்தின் குளோசெசுரசயர் அணிக்காகவும் ஆடியுள்ளார். வலதுகை வேகப்பந்தாளரான இவர் மொத்தமாக 519 தேர்வுத் துடுப்பாட்ட இலக்குகளை வீழ்த்தியுள்ளார்.
வெளி இணைப்புகள்
பகுப்பு:மேற்கிந்தியத் துடுப்பாட்டக்காரர்கள் பகுப்பு:1962 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
அட்டோக் மாவட்டம்
அட்டோக் மாவட்டம் (Attock District)  பாகிஸ்தான் நாட்டின் பஞ்சாப் மாகாணத்தின் வடக்கில் ராவல்பிண்டி கோட்டத்தில் அமைந்துள்ளது. இதன் நிர்வாகத் தலைமையிடம் அட்டோக் நகரம் ஆகும்.
மாவட்ட நிர்வாகம்
6857 சதுர கிலோ மீட்டர் பரப்பளவு கொண்ட இம்மாவட்டத்தின் நிர்வாக வசதிக்காக அட்டோக், பதே ஜங், ஜாந்த், ஹசன் அப்தல், ஹஸ்ரோ மற்றும் பிண்டி ஹேப் என ஆறு தாலுக்காக்களாகப் பிரித்துள்ளனர். இம்மாவட்டம் 72 கிராம ஒன்றியக் குழுக்கள் கொண்டது.
மக்கள் தொகை
6857 சதுர கிலோ மீட்டர் பரப்பளவு கொண்ட இம்மாவட்டத்தின் 1998-ஆம் ஆண்டின் மக்கள் தொகை கணக்கெடுப்பின் படி, மக்கள் தொகை  1,274,935 ஆகும். மக்கள் தொகையில் 20.45% நகர்புறங்களில் வாழ்கின்றனர். பஞ்சாபி மொழியை 87.15% மக்களும், உருது மொழியை 1.06% மக்களும், மற்றும் பஷ்தூ மொழியை 8.28% மக்களும் பேசுகின்றனர். இம்மாவட்டத்தின் ஹசன் அப்தல் தாலூக்காவில், ராவல்பிண்டி நகத்திலிருந்து 48 கிலோ மீட்டர் தொலைவில் சீக்கிய பஞ்சா சாகிப் குருத்துவார் உள்ளது. குருநானக் இவ்விடத்தில் வருகை தந்துள்ளார். பன்னாட்டு சீக்கியர்கள் ஆண்டில் இரு முறை இங்குள்ள குருத்துவாருக்கு சென்று வழிபடுகின்றனர்.
பொருளாதாரம்
இம்மாவட்டத்தில் வேளாண்மைப் பொருளாதாரத்தைச் சார்ந்து உள்ளது. இங்கு வற்றாத சிந்து ஆறு 130 கிலோ மீட்டர் தொலைவிற்கு பாய்வதால், இம்மாவட்டம் நீர் வளமும், மண் வளமும் கொண்டுள்ளது. கோதுமை, பார்லி, பயறு வகைகள், சோளம், சிறு தானியங்கள் விளைகிறது. மேலும் கம்பளித் துணிகள், ஆடைகள் உற்பத்தி ஆலைகள், இயற்கை எரிவாயு சுரங்கங்கள் உள்ளது.
கல்வி
இம்மாவட்டத்தில் 1,287 அரசுப் பள்ளிகளில் 657 பள்ளிகள் மகளிருக்கானது.
மேற்கோள்கள்
பகுப்பு:பாக்கித்தானின் மாவட்டங்கள் பகுப்பு:பஞ்சாப் (பாகிஸ்தான்)
அணிந்துரை
அணிந்துரை என்பது, ஒரு நூலை அல்லது வேறு இலக்கிய ஆக்கங்களை அறிமுகப்படுத்தி ஆக்குனர் அல்லாத இன்னொருவர் கொடுக்கும் அறிமுகம் ஆகும்.
அணிந்துரை கொடுப்பவர் குறித்த ஆக்கம் தொடர்பான துறையில் அறிவும் அனுபவமும் பெற்றவராயும், அத்துறை சார்ந்தோரிடையே மதிப்புப் பெற்றவராகவும் இருப்பது வழக்கம். பொதுவாக அணிந்துரை சுருக்கமாகவே இருக்கும். எனினும் சில வேளைகளில் அணிந்துரைகள் கட்டுரை நீளத்துக்கு நீண்டு விடுவதும் உண்டு. அணிந்துரைகள், பெரும்பாலும் அணிந்துரை எழுதுபவருக்கும் ஆக்குனருக்கும் இடையேயான தொடர்புகள், இத்தகைய நூலொன்றை எழுத்துவதற்கு அவருக்கு உள்ள தகைமைகள், நூல் தொடர்பில் ஆக்குனரின் முயற்சி, நூலின் முக்கியத்துவம், குறித்த துறைக்கு அதன் பங்களிப்பு போன்ற விடயங்களைத் தருவதுடன், அணிந்துரை கொடுப்பவர் சில சமயங்களில் நூலில் காணும் சிலவற்றைத் திறனாய்வுக் கண்ணோட்டத்துடன் பார்த்து எழுதுவதும் உண்டு.
நன்னூல் காட்டும் அணிந்துரை
”கட்டட வேலைப்பாடுகளுடன் மாளிகை அமைந்திருந்தாலும் அதற்குப் பொலிவூட்ட அழகிய ஓவியங்கள் இன்றியமையாததனவாகும். ஒரு நகரம் மிகப்பெரியதாக விரிந்து பரந்து அமைந்திருந்தாலும் அந்நகருக்கு மேலும் பெருமை சேர்க்கும் வகையில் தலைவாயில் அவசியமானது. இயற்கையிலேயே பெண்கள் அழகுடையவர்கள் என்றாலும் அவர்களுக்கு மேலும் எழிலூட்ட அணிகலன்கள் இன்றியமையாதது. அதுபோல ஒரு நூல் சிறப்புடையதாக இருந்தாலும் அதற்கோர் அணிந்துரை அவசியமானது.” என்று அணிந்துரையின் இன்றியமையாமையை நன்னூல் விளக்கியுள்ளது.
அடிக்குறிப்புகள்
மாடக்குச் சித்திரமு மாநகர்க்குக் கோபுரமும் ஆடமைத்தோ ணல்லார்க் கணியும்போல்- நாடிமுன் ஐதுரை நின்ற வணிந்துரையை யெந்நூற்கும் பெய்துரையா வைத்தார் பெரிது. - நன்னூல் (55) >
வெளி இணைப்புகள்
பகுப்பு:நன்னூல்
பகுப்பு:நூல் வடிவமைப்பு
டெல்லி கேபிடல்ஸ்
டெல்லி கேபிடல்ஸ் என்பது இந்தியன் பிரீமியர் லீக் தொடரில் டெல்லி நகரைப் பிரதிநிதித்துவப்படுத்தும் உரிமைக்குழு அணியாகும். 2008ஆம் ஆண்டு டெல்லி டேர்டெவில்ஸ் என்ற பெயரில் தொடங்கப்பட்ட இந்த அணியின் உரிமையாளர்களாக GMR குழுமம் மற்றும் JSW குழுமம் ஆகியவை உள்ளன. இதன் உள்ளக அரங்கமாக அருண் ஜேட்லி விளையாட்டரங்கம் உள்ளது.
2018ஆம் ஆண்டு உரிமைக்குழுவின் 50% உரிமையை குழுமம் வாங்கியது. அதைத்தொடர்ந்து டிசம்பர் 2018இல் இந்த அணி "டெல்லி கேப்பிடல்ஸ்" என்று பெயர் மாற்றப்பட்டது.
உரிமைக்குழு வரலாறு
செப்டம்பர் 2007இல், இந்திய துடுப்பாட்டக் கட்டுப்பாட்டு வாரியம் (பி.சி.சி.ஐ) இந்தியன் பிரீமியர் லீக் என்ற இருபது20 போட்டித் தொடரை நிறுவியது. அதன் முதல் பருவம் 2008ஆம் ஆண்டில் தொடங்கவிருந்தது. அதற்காக 20 பிப்ரவரி 2008இல் டெல்லி உட்பட இந்தியாவின் 8 வெவ்வேறு நகரங்களை பிரதிநிதித்துவப்படுத்தும் அணிகள் மும்பையில் ஏலம் விடப்பட்டன. டெல்லி அணியை GMR குழுமம் 84 மில்லியன் டாலர்களுக்கு வாங்கியது.
மார்ச் 2018இல் GSW குழுமம் தனது டெல்லி டேர்டெவில்ஸ் அணியின் 50% பங்குகளை JSW ஸ்போர்ட்ஸ் நிறுவனத்திடம் விற்றது.. பிறகு டிசம்பர் 2018இல் அந்த அணி டெல்லி கேப்பிடல்ஸ் என்று பெயர் மாற்றப்பட்டது.
மேற்கோள்கள்
பகுப்பு:இருபது20 துடுப்பாட்ட அணிகள் பகுப்பு:இந்தியன் பிரீமியர் லீக் அணிகள்
அபூர்வ சென்குப்தா
அபூர்வ சென்குப்தா (Apoorva Sengupta, பிறப்பு: ஆகத்து 3 1939), இந்தியத் தேசிய இந்தியத் துடுப்பாட்ட அணியின் மேனாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 45 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1959 இல் பிரதிநிதித்துவப் படுத்தியுள்ளார்.
பகுப்பு:1939 பிறப்புகள் பகுப்பு:2013 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
அல்லாளச்சேரி ஊராட்சி
அல்லாளச்சேரி ஊராட்சி (Allalacheri Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள திமிரி வட்டாரத்தில் அமைந்துள்ளது. இந்த ஊராட்சி, ஆற்காடு சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2051 ஆகும். இவர்களில் பெண்கள் 1041 பேரும் ஆண்கள் 1010 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சாயிட் அன்வர்
சாயிட் அன்வர் (Saeed Anwar, செப்டம்பர் 6, 1968) பாகிஸ்தான் அணியின் முன்னாள் ஆரம்பத்துடுப்பாளர் மற்றும் தலைவர் ஆவார். அன்வர் ஓர் இடதுகைத் துடுப்பாளர். கராச்சி அணி சார்பாக முதற்தரப் போட்டிகளில் ஆடத்தொடங்கிய அன்வர் 1990 ஆம் ஆண்டில் மேற்கு இந்தியத் தீவுகளுக்கு எதிராக பைசலாபாத்தில் தன் முதல் தேர்வுத் துடுப்பாட்டப் போட்டியில் விளையாடினார். இவர் 189 முதல் 2003 ஆம் ஆண்டுகள் வரை சர்வதேச போட்டிகளில் விளையாடியுள்ளார். அனைத்துக் காலத்திற்குமான சிறந்த பாக்கித்தானிய வீரர்களுள் ஒருவராக அறியப்படுகிறார். ஒருநாள் பன்னாட்டுத் துடுப்பாட்டப் போட்டிகளில் 20 நூறுகள் அடித்துள்ளார். இதன்மூலம் அப்போது அதிக நூறுகள் அடித்த பாக்கித்தானிய வீரர்களில் முதலிடம் பிடித்தார். இவர் 55 தேர்வுத் துடுப்பாட்டப் போட்டிகளில் விளையாஅடி 4052ஓட்டங்கள் எடுத்துள்ளார். இதில் 11 நூறுகள் அடங்கும்.இவரின் சராசரி 45.52 ஆகும். ஒருநாள் பன்னாட்டுத் துடுப்பாட்டப் போட்டிகளில் இவர் 8842 ஓட்டங்களை 39.21 எனும் சராசரியில் எடுத்தார்.
1990 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான் தேர்வுத் துடுப்பாட்டப் போட்டியில் இவர் அறிமுகமானார். பின் 1994 ஆம் ஆண்டில் நியூசிலாந்து துடுப்பாட்ட அணிக்கு எதிரான 3 ஆவது துடுப்பாட்டப் போட்டியில் இவர் 169 ஓட்டங்கள் எடுத்தார். பின் 1998 ஆம் ஆண்டில் நடைபெற்ற தேர்வுத் துடுப்பாட்டப் போட்டியில் இவர் இறுதிவரை ஆட்டமிழக்கமல் 188* ஓட்டங்கள் சேர்த்தார். இதன்மூலம் தேர்வுப் போட்டிகளில் அதிக ஓட்டங்கள் சேர்த்த பாக்கித்தானிய வீரர் எனும் சாதனை படைத்தார், 1993-1994 ஆம் ஆண்டில் சார்ஜா துடுப்பாட்ட அரங்கத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். மே 22, 1997 ஆம் ஆண்டில் இந்தியாவுக்கெதிரான போட்டியில் 147 பந்துவீச்சுக்களை எதிர்கொண்டு 194 ஓட்டங்களைப் பெற்றமையே அச்சாதனையாகும். அப்போது இதுவே ஒருநாள் போட்டிகளில் ஒரு ஆட்டத்தில் எடுக்கப்பட்ட அதிக அளவு ஓட்டங்களாக இருந்தது. அதன் பின்னர் சச்சின் டெண்டுல்கர் மற்றும் வீரேந்தர் சேவாக் ஆகியோர் இச்சாதனையை முறியடித்தனர். ஒருநாள் போட்டிகளில் ஒரே போட்டியில் அதிக ஓட்டங்கள் சேர்த்தவர்களின் பட்டியலில் தற்போது இவர் ஆறாவது இடம் பிடித்துள்ளார். .இவர் மூன்றுமுறை துடுப்பாட்ட உலகக்கிண்ணத் தொடர்களில் விளையாடியுள்ளார். இவர் 11 ஒருநாள் போட்டிகள் மற்றும் 7 தேர்வுப் போட்டிகளுக்கு தலைமை தாங்கினார். ஆகஸ்டு 2003 ஆம் ஆண்டில் சர்வதேச போட்டிகளில் இருந்தும் தனது ஓய்வினை அறிவித்தார்.
தனிப்பட்ட வாழ்க்கை
சயீத் அன்வர் 6 செப்டம்பர் 1968 அன்று கராச்சியில் பிறந்தார். 1973 ஆம் ஆண்டில், இவர் தனது குடும்பத்தினருடன் கனடாவுக்குச் சென்றார். பின்னர் 1977 ஆம் ஆண்டில் இவர்கள் மீண்டும் கராச்சிக்கு வந்தனர். அன்வர் மாலிர் கான்ட் அறிவியல் கல்லூரியில், கராச்சியின் என்.இ.டி பொறியியல் மற்றும் தொழில்நுட்ப பல்கலைக்கழகத்திலும் கல்வி பயின்றார். அங்கு கணினி பொறியியல் துறையில் 1989 ஆம் ஆண்டில் பட்டம் பெற்றார். இவர் ஒரு தொழில்முறை தேர்வுத் துடுப்பாட்ட வீரராக மாறுவதற்கு முன்பு தனது முதுகலைப் படிப்பிற்காக அமெரிக்கா செல்ல திட்டமிட்டிருந்தார். தொழிலதிபரான இவரது தந்தை சங்கங்களுக்காக துடுப்பாட்ட விளையாடினார், அதே நேரத்தில் இவரது சகோதரர் ஜாவேத் அன்வர் லாகூரின் 19 வயதுக்குட்பட்ட துடுப்பாட்ட அணியை பிரதிநிதித்துவப்படுத்தினார்.
அன்வர் தனது உறவினர் மற்றும் மருத்துவரான லுப்னாவை மார்ச் 1996 ஆம் ஆண்டில் திருமணம் செய்து கொண்டார். 2001 ஆம் ஆண்டில் இவரது மகள் பிஸ்மா, உடல்நலக் குறைவினால் இறந்தார். இதன் விளைவாக, இவர் மதம் மாறி, தப்லீக் ஜமாஅத்துடன் பாகிஸ்தான் முழுவதும் இஸ்லாத்தைப் பிரசங்கிக்கத் தொடங்கினார். இவர் நீண்ட இடைவெளிக்குப் பிறகு துடுப்பாட்டத்திற்குத் திரும்பினார் மற்றும் 2003 உலகக் கோப்பையில் மிகவும் எதிரபார்க்கப்பட்ட வீரர்களில் ஒருவராக இருந்தார். ஆனால், இயல்பான விளையாட்டுத் திறனை இவர் வெளிப்படுத்தத் தவறினார். இதற்காக இவர் விமர்சிக்கப்பட்டார்.இது விரைவில் துடுப்பாட்டத்தில் இருந்து ஓய்வு பெற வழிவகுத்தது. இவரது தொழில் வாழ்க்கையில், இவர் ஒரு நேர்த்தியான மட்டையாளராக இருந்தார், குறிப்பாக வலதுபக்கத்தில் சிறப்பாக விளையாடினார். லாகூரில் உள்ள தனது முன்னாள் அணி வீரர் வாசிம் அக்ரமின் துணைவியார் ஹுமா அக்ரமின் இறுதி ஊர்வலத்தில் இவர் தலைமை தாங்கினார்.
தேர்வுத் துடுப்பாட்டம்
அன்வர் தேர்வுத் துடுப்பாட்டப் போட்டிகளில் ஒரு சிறந்த துவக்க வீரராக இருந்தார். பாகிஸ்தானுக்காக 55 தேர்வுத் துடுப்பாட்டப் போட்டிகளில் விளையாடிய இவர் 45.52 எனும் சராசரியோடு 4052 ஓட்டங்கள் எடுத்தார். தேர்வுத் துடுப்பாட்டத்தில் பாகிஸ்தானுக்கு அதிக ஓட்டங்கள் எடுத்த ஏழாவது இடத்தில் உள்ள இவர், தனது சர்வதேச வாழ்க்கையில் 11 நூறுகளையும் 25 அரைநூறுகளையும் எடுத்துள்ளார். ஆக்ரோசமாக விளையாடுபவராக அறியப்பட்டார். இவர் சுற்றுப்பயணம் செய்த ஒவ்வொரு அணிக்கும் எதிராக நூறுகளை  அடித்தார், மேலும் ஆசிய மட்டையாளர்களுக்கு மிகவும் கடினமாக இருந்த தென்னாப்பிரிக்கா, ஆஸ்திரேலியா, நியூசிலாந்து மற்றும் இங்கிலாந்து ஆகிய நான்கு நாடுகளில் மூன்று நாடுகளுக்கு எதிராக சராசரியாக 40 க்கும் மேற்பட்ட சராசரியை இவர் வைத்திருந்தார். ஆஸ்திரேலியாவுக்கு எதிரான எந்தவொரு பாகிஸ்தானியரையும் விட அதிக தேர்வுத் துடுப்பாட்ட மட்டையாடும் சராசரியை (59.06) வைத்துள்ளார்.ஆத்திரேலியத் துடுப்பாட்ட அணிக்கு  எதிராக தொடர்ச்சியாக இரண்டு நூறுகளை அடித்தார்.
1990 ல் பைசலாபாத்தின் இக்பால் அரங்கத்தில் மேற்கிந்திய தீவுகளுக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் பாக்கித்தான் அணி தோல்வியடைந்தது. கர்ட்லி ஆம்ப்ரோஸ் மற்றும் இயன் பிஷப் முறையே முதல் மற்றும் இரண்டாவது ஆட்டப் பகுதியில் இவரை வீழ்த்தினர்.
ஒருநாள் போட்டிகள்
சனவரி 1989 ஆம் ஆண்டில் மேற்கு ஆஸ்திரேலிய துடுப்பாட்ட சங்க அரங்கத்தில் நடைபெற்ற மேற்கிந்தியத்தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் இவர் 3 ஓட்டங்களை எடுத்தார். டிசம்பர் 1989 ஆம் ஆண்டில் குஜ்ரன்வாலாவில் நடைபெற்ற இந்தியத் துடுப்பாட்ட அணிக்கு எதிரான போட்டியில் 32 பந்துகளில் 42 ஓட்டங்கள் எடுத்து பாக்கித்தான் அணி வெற்றி பெற உதவினார்.